Digriet tal-Qorti tal-Ġustizzja (Il-Ħames Awla) tat-13 ta' Lulju 2011 (talba għal deċiżjoni preliminari tal-Curtea de Apel Timişoara - ir-Rumanija) - Sergiu Alexandru Micşa vs Administraţia Finanţelor Publice Lugoj, Direcţia Generală a Finanţelor Publice Timiş, Administraţia Fondului pentru Mediu
(Kawża C-573/10) 1
(L-ewwel subparagrafu tal-Artikolu 104(3) tar-Regoli tal-Proċedura - Taxxi interni - Artikolu 110 TFUE - Taxxa fuq it-tniġġis miġbura matul l-ewwel reġistrazzjoni ta' vetturi bil-mutur)
Lingwa tal-kawża: ir-Rumen
Qorti tar-rinviju
Curtea de Apel Timişoara
Partijiet fil-kawża prinċipali
Rikorrent: Sergiu Alexandru Micşa
Konvenuti: Administraţia Finanţelor Publice Lugoj, Direcţia Generală a Finanţelor Publice Timiş, Administraţia Fondului pentru Mediu
Suġġett
Talba għal deċiżjoni preliminari - Curtea de Apel Timişoara - Reġistrazzjoni ta' vetturi użati preċedentement irreġistrati fi Stati Membri oħra - Taxxa ambjentali li tolqot il-vetturi bil-mutur matul l-ewwel reġistrazzjoni tagħhom fi Stat Membru - Kompatibbiltà tal-leġiżlazzjoni nazzjonali mal-Artikolu 110 TFUE - Validità tal-eżenzjoni mill-ħlas tat-taxxa introdotta għal ċerti kategoriji ta' vetturi
Dispożittiv
L-Artikolu 110 TFUE għandu jiġi interpretat fis-sens li jipprekludi li Stat Membru jistabbilixxi taxxa fuq it-tniġġis li tolqot il-vetturi bil-mutur matul l-ewwel reġistrazzjoni tagħhom f'dan l-Istat Membru, jekk din il-miżura fiskali hija stabbilita b'tali mod li tiskoraġġixxi t-tqegħid fiċ-ċirkulazzjoni, fl-imsemmi Stat Membru, ta' vetturi użati mixtrija fi Stat Membri oħrjan, mingħajr madankollu ma tiskoraġġixxi x-xiri ta' vetturi użati tal-istess età u li huma fl-istess kundizzjoni fis-suq nazzjonali.
____________
1 -
2 - ĠU C 46, 12.02.2011.